ধর্মরিপেক্ষতার নামে ফ্রান্সের রাষ্ট্রীয় ইসলামবিদ্বেষ মজ্জাগত। মতবাদ হিসেবে ধর্মনিরপেক্ষতা ক্রমেই চরম উগ্র ও মৌলবাদী হয়ে উঠেছে। তত্ত্বগতভাবে যতই মিষ্টি কথা শোনা যাক না কেন, ধর্মনিরপেক্ষতা চরিত্রগতভাবেই ধর্মবিদ্বেষী। রাষ্ট্রবিজ্ঞান বলে, ধর্মনিরপেক্ষতা মানে রাষ্ট্র থেকে ধর্মকে আলাদা করা (Separation of state and religion)। ব্যক্তিজীবনে কারো ধর্ম পালন করতে বাধা নেই। কিন্তু এই তত্ত্ব একটা ভন্ডামি ছাড়া আর কিছু নয়। সে কারণেই মুহাম্মদ সা:-এর বিরুদ্ধে কার্টুন আঁকতে রাষ্ট্রীয় সহযোগিতা দিয়ে আবার ফ্রান্সের প্রেসিডেন্ট ফ্রাঁসোয়া ওলান্দ বলেছেন, তার দেশ সব ধর্মকে সুরক্ষা দেবে। আচ্ছা, ধর্মকে সুরক্ষা দেওয়া বলতে কী বোঝায়? ধর্মনিরপেক্ষতার এই যে বৈশিষ্ট্য- ধর্মীয় স্বাধীনতা রক্ষা করা তা এক ভাঁওতাবাজি ছাড়া আর কিছুই নয়।